Cipras, telefonatë kortezie kryeministrit të ri maqedonas
Sipas njoftimeve të kabinetit të kryeministrit grek, Aleksis Cipras i ka transmetuar kryeministrit maqedonas Zoran Zaev qëndrimet e qeverisë së tij në lidhje me çështen e emrit të Maqedonisë
Kryeministri grek Aleksis Cipras i ka bërë një telefonatë homologut të tij maqedonas Zoran Zaev dhe siç njofton kabineti i zotit Cipras, duke thënë se ai e ka uruar homologun e tij Zaev për marrjen e postit të kryeministrit. Ndërkaq, bëhet e ditur se Cipras ka përsëritur qëndrimet e qeverisë greke në lidhje me çështen e emrit të Maqedonisë, ndërsa është biseduar edhe për synimet e Maqedonisë për anëtarësim në Bashkimin Evropian dhe në NATO. Cipras dhe Zaev kanë folur për çuarjen përpara të marrëdhënieve midis dy vendeve fqinje, për masat e mirëbesimit që i kanë vlerësuar si më se të rëndësishme, si dhe për zhvillimet e përgjithshme në rajon. Dy kryeministrat pritet të kenë një takim gjatë këtij muaji. Ministri i jashtëm grek Nikos Koxias para një jave e ftoi kolegun e tij të ri maqedonas Nikolla Dimitrov për vizitë në Athinë. Telefonata e kryeministrit grek Aleksis Cipras dhe ftesa e krye-diplomatit Koxias, në Shkup shikohen si një shenjë e mirë e hapjes së komunikimit midis dy qeverive duke ushqyer shpresat për qetësimin e marrëdhënieve të ngarkuara prej vitesh midis dy vendeve fqinje. Greqia nuk e njeh Maqedoninë me këtë emër por me referencën FYROM, apo Republika Ish-Jugosllave e Maqedonisë që ia ka imponuar një numri të madh shtetesh dhe organizatave si Bashkimi Evropian dhe NATO t’i drejtohen asaj me këtë emër. Nga ana tjetër, shqetësimi i Maqedonisë apo i pushteteve të saj përgjatë viteve se populli maqedonas do të mund të humbaste identitetin e vetë nëse do të ndryshohej emri i vendit, ka çuar në bllokimin e tij kundrejt strukturave si B.E. dhe NATO. Qeveria e mëparshme e nga VMRO-DPMNE zbatoi një fushatë që u cilësua si provokative ndaj Greqisë, me emërtimin e shesheve, stadiumeve, rrugëve, etj. me emra të historisë së lashtë që Athina i cilëson si pjesë e trashëgimisë së saj kulturore e historike. Kryeministri i ri maqedonas sipas njohësve të rrethanave politike në Shkup, pritet të ndjekë një tjetër qëndrim, ndryshe nga pararendësi i tij. Ai ka paralajmëruar se në bisedimet rreth emrit do të përfshijë edhe opozitën dhe kompromisi eventual për emrin do të hidhet në referendum. Ndërmjetësimi i Kombeve të Bashkuara për më tepër se njëzet vjet nuk ka dhënë ndonjë rezultat në kapërcimin e dallimeve midis dy vendeve të Ballkanit. Ambasadori amerikan në Shkup, Jess Baily e ka përshëndetur nismën për bisedime duke thënë se është mirë që Maqedonia zhvillon bisedime me Greqinë dhe me vendet tjera fqinje. “”, tha ambasadori duke shtuar se “”,është shprehur ambasdori Baily të mërkuren pas një takimi mbi çështje të biznesit.